ธปท.ประมูลขายพันธบัตรเดือนมี.ค.อีก 2.5 หมื่นล้าน
ธปท.ออกพันธบัตรระยะสั้นประจำเดือนมี.ค.เพิ่มอีก 2.5 หมื่นล้านบาท วันที่ 13 มี.ค.นี้ หลังก่อนหน้านี้พึ่งออกพันธบัตรวงเงิน 2.5 หมื่นล้านบาท
12 มี.ค. 2558

ธปท.ออกพันธบัตรระยะสั้นประจำเดือนมี.ค.เพิ่มอีก 2.5 หมื่นล้านบาท วันที่ 13 มี.ค.นี้ หลังก่อนหน้านี้พึ่งออกพันธบัตรวงเงิน 2.5 หมื่นล้านบาท  
เมื่อวันที่ 12 มี.ค. นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศเรื่องกำหนดการออกพันธบัตรธนาคารแห่งประเทศไทย อายุไม่เกิน 15 วัน ในเดือนมี.ค.2558 เพิ่มเติม โดยธปท.จะออกประมูลขายพันธบัตรรุ่น พ.7/14/58 อายุ 14 วันอีก ในวงเงิน 2.5 หมื่นล้านบาท โดยจะเปิดประมูลในวันที่ 13 มี.ค นี้ และมีกำหนดชำระเงินในวันที่ 17 มี.ค. ซึ่งพันธบัตรครบกำหนดในวันที่ 31 มี.ค.ปีนี้  
ทั้งนี้ การออกประมูลขายพันธบัตรดังกล่าว เป็นไปเพื่อการดูดซับสภาพคล่องตามปกติของธปท. เพื่อดูแลระดับอัตราดอกเบี้ยนโยบายให้เหมาะสม และให้สภาพคล่องอยู่ในระดับที่สอดคล้องกับภาวะเศรษฐกิจ
อย่างไรก็ดี เมื่อวันที่ 6 มี.ค.ที่ผ่านมา ธปท.พึ่งออกประมูลขายพันธบัตรในเดือนมี.ค.ไปในวงเงิน 2.5 หมื่นล้านบาท เมื่อวันที่ 6 มี.ค.ที่ผ่านมา